ত্রোফেও ইএফই
ত্রোফেও ইএফই স্পেনীয় ফুটবলের সেরা লাতিন-আমেরিকান খেলোয়াড়কে ১৯৯০–৯১ মৌসুম থেকে ইএফই সংবাদ সংস্থা কর্তৃক প্রদত্ত একটি বার্ষিক ফুটবল পুরস্কার। সংস্থার ক্রীড়া সম্পাদকদের মূল্যায়নের ভিত্তিতে এর প্রাপকদের নির্বাচন করা হয়। উদ্বোধনী বিজয়ী ছিলেন পানামার রোমেল ফার্নান্দেজ। চিলির ইভান জামোরানো এবং ব্রাজিলীয় রোনালদো নাজারিও দুবার পুরস্কারটি জিতেছেন। ২০০০ সালে আর্জেন্টিনীয় ফার্নান্দো রেডন্ডো ১৯৯০ দশকের সেরা খেলোয়াড় হিসেবে একটি বিশেষ সম্মান পেয়েছিলেন। ২০১৭–১৮ মৌসুমে পুরষ্কারটি স্পেনের বাইরেও প্রসারিত হয়েছিল, উরুগুয়ের এদিনসন কাভানি স্পেনীয় লা লিগার বাইরে প্রথম খেলোয়াড় যিনি এ পুরস্কার জিতেছেন, ফরাসি লিগ ১ দল পারি সাঁ-জেরমাঁর হয়ে এটি জিতেছেন। ২০১৮–১৯ মৌসুমে পুরস্কারটি দেওয়া হয়নি এবং ২০১৯–২০ মৌসুমে এটি প্রথমবারের মতো একজন নারী জিতেছিলেন, কলম্বিয়ান মধ্যমাঠের খেলোয়াড় লেইসি স্যান্টোস। আর্জেন্টিনীয় কিংবদন্তি লিওনেল মেসি রেকর্ড সংখ্যক পাঁচবার পুরস্কারটি জিতেছেন, যা অন্য যেকোনো খেলোয়াড়ের চেয়ে বেশি।